2021. gada 28. janvārī Noteikumi Nr. 61

Rīgā (prot. Nr. 10 15. §)

**Grozījumi Ministru kabineta 2018. gada 4. decembra noteikumos Nr. 761** **"Elektroniskās maksātnespējas uzskaites sistēmas noteikumi"**

Izdoti saskaņā ar

Maksātnespējas likuma

12.1 panta astoto daļu

1. Izdarīt Ministru kabineta 2018. gada 4. decembra noteikumos Nr. 761 "Elektroniskās maksātnespējas uzskaites sistēmas noteikumi" (Latvijas Vēstnesis, 2018, 249. nr.) šādus grozījumus:

1.1. papildināt 2.2. apakšpunktu aiz vārda "pārskatus" ar vārdiem "un citus dokumentus";

1.2. izteikt 2.9. apakšpunktu šādā redakcijā:

"2.9. nodrošināt iespēju kreditoram un tā pārstāvim, parādnieka pārstāvim juridiskās personas maksātnespējas procesā un parādniekam fiziskās personas maksātnespējas procesā vai tā pārstāvim, izmantojot elektronisko pakalpojumu, iepazīties ar ziņām un dokumentiem normatīvajos aktos noteiktajā apjomā un veikt citas normatīvajos aktos noteiktās darbības juridiskās personas maksātnespējas procesa laikā vai fiziskās personas maksātnespējas procesa laikā, kā arī viena gada laikā no dienas, kad Latvijas Republikas Uzņēmumu reģistra vestajā maksātnespējas reģistrā (turpmāk – maksātnespējas reģistrs) izdarīts ieraksts par juridiskās personas maksātnespējas procesa vai fiziskās personas maksātnespējas procesa izbeigšanu;";

1.3. aizstāt 2.10. apakšpunktā vārdus "Latvijas Republikas Uzņēmumu reģistra vestajam maksātnespējas reģistram (turpmāk – maksātnespējas reģistrs)" ar vārdiem "maksātnespējas reģistram";

1.4. papildināt noteikumus ar 3.1 punktu šādā redakcijā:

"3.1 Lai nodrošinātu, ka personu (neatkarīgi no personas statusa procesā) identificējošie dati, kurus sistēmas lietotājs iekļāvis sistēmā, ir pareizi, sistēmas darbībā izmanto citu valsts informācijas sistēmu datus.";

1.5. svītrot 16.18. un 16.19. apakšpunktu;

1.6. papildināt noteikumus ar 17.17. apakšpunktu šādā redakcijā:

"17.17. tiesiskās aizsardzības procesā iesaistītās personas vārds, uzvārds un personas kods vai nosaukums un reģistrācijas numurs, kā arī statuss procesā.";

1.7. izteikt 19. un 20. punktu šādā redakcijā:

"19. Šo noteikumu 5.1., 5.2., 5.3., 5.4. un 5.5. apakšpunktā minētās ziņas sistēmā ievada Maksātnespējas kontroles dienests. Šo noteikumu 5.7. apakšpunktā minētās ziņas sistēma saņem no maksātnespējas reģistra. Pēc šo noteikumu 5.1., 5.2., 5.3., 5.4. un 5.5. apakšpunktā minēto ziņu ievadīšanas un apstiprināšanas sistēma tās nodod maksātnespējas reģistram.

20. Administrators patstāvīgi, izmantojot sistēmu, veic šo noteikumu 5.6. un 5.8. apakšpunktā minēto ziņu ievadi un izmaiņas minētajās ziņās. Šo noteikumu 5.6. apakšpunktā minētās ziņas un tajās veiktās izmaiņas tiek nodotas maksātnespējas reģistram attiecīgo ziņu un izmaiņu ievadīšanas dienā plkst. 24.00. Ja šo noteikumu 5.6. apakšpunktā minētās ziņas vai tajās veiktās izmaiņas ir saistītas ar elektroniskā pasta adresi, ko administrators izmanto saziņai ar sistēmas administratoru, attiecīgās ziņas netiek nodotas maksātnespējas reģistram.";

1.8. izteikt 24. punktu šādā redakcijā:

"24. Šo noteikumu 9.1., 9.2., 9.4. un 9.5. apakšpunktā minētās ziņas sistēmā ievada Maksātnespējas kontroles dienests. Šo noteikumu 9.3. apakšpunktā minētās ziņas sistēmā iekļauj no Tiesu informatīvās sistēmas.";

1.9. izteikt 28. un 29. punktu šādā redakcijā:

"28. Šo noteikumu 15.1., 15.2., 15.7., 15.8., 15.9. un 15.10. apakšpunktā minētās ziņas sistēmā iekļauj no Tiesu informatīvās sistēmas. Šo noteikumu 15.3., 15.4. un 15.11. apakšpunktā minētās ziņas (izņemot elektroniskā pasta adresi, ko uzraugošā persona izmanto saziņai ar sistēmas administratoru) sistēmā iekļauj no maksātnespējas reģistra. Šo noteikumu 15.5. apakšpunktā minētās ziņas sistēmā ievada uzraugošā persona. Šo noteikumu 15.6. apakšpunktā minētās ziņas sistēmā iekļauj, izmantojot sistēmā esošās ziņas par administratoru.

29. Lai nodrošinātu šo noteikumu 16. un 17. punktā minēto ziņu iekļaušanu sistēmā, attiecīgi:

29.1. šo noteikumu 16.1., 16.2., 16.3., 16.4., 16.5. (parādnieka deklarētās dzīvesvietas adrese), 16.6. un 16.16. apakšpunktā minētās ziņas iegūst no Pilsonības un migrācijas lietu pārvaldes;

29.2. šo noteikumu 16.5. (parādnieka juridiskā adrese), 16.10., 16.14., 17.2., 17.8., 17.9. un 17.12. apakšpunktā minētās ziņas iegūst no Uzņēmumu reģistra;

29.3. šo noteikumu 16.24., 16.25., 16.27., 16.28., 17.14., 17.15. un 17.16. apakšpunktā minētās ziņas sistēmā ievada Maksātnespējas kontroles dienests, īstenojot uzraudzību;

29.4. šo noteikumu 16.11., 16.16., 16.17., 16.22., 16.23. un 16.26. apakšpunktā minētās ziņas sistēmā ievada administrators;

29.5. šo noteikumu 17.7. un 17.11. apakšpunktā minētās datnes un šo noteikumu 17.17. apakšpunktā minētās ziņas sistēmā ievada uzraugošā persona;

29.6. šo noteikumu 16.1., 16.2., 16.7., 16.8., 16.9., 16.12., 16.13., 16.15., 16.20., 16.21., 16.29., 17.1., 17.3., 17.4., 17.5., 17.6., 17.10. un 17.13. apakšpunktā minētās ziņas iegūst no Tiesu administrācijas.";

1.10. aizstāt 31. punktā vārdus "nekavējoties, bet ne vēlāk kā nākamās darbdienas" ar vārdiem "triju darbdienu";

1.11. aizstāt 32. punktā vārdus "nekavējoties, bet ne vēlāk kā nākamajā darbdienā" ar vārdiem "triju darbdienu laikā";

1.12. izteikt 40. punktu šādā redakcijā:

"40. Sistēmā iekļautās ziņas un dokumentus glabā, kamēr tie ir nepieciešami šo noteikumu 2. punktā minēto sistēmas funkciju izpildei, ievērojot šādus nosacījumus:

40.1. šajos noteikumos minētās ziņas un dokumentus par administratoru un uzraugošo personu glabā ne ilgāk kā 15 gadus no dienas, kad sistēmas pārzinis anulē attiecīgā sistēmas lietotāja piekļuves tiesības sistēmai;

40.2. ziņas un dokumentus par kreditoru un tā pārstāvi, kā arī par parādnieka pārstāvi juridiskās personas maksātnespējas procesā glabā ne ilgāk kā 15 gadus no dienas, kad pieņemts tiesas nolēmums par attiecīgā maksātnespējas procesa izbeigšanu;

40.3. ziņas un dokumentus par fiziskās personas maksātnespējas procesu glabā, ievērojot normatīvajos aktos noteiktos ziņu un dokumentu glabāšanas termiņus maksātnespējas reģistrā."

2. Noteikumi stājas spēkā 2021. gada 1. maijā.

Ministru prezidents A. K. Kariņš

Ministru prezidenta biedrs,

tieslietu ministrs J. Bordāns